
Parlamentul  României

Camera  Deputaţilor
Comisia pentru Sănătate  şi Familie
                  Nr. 28/49/ 15 februarie 2007                                      

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege pentru modificarea şi completarea Legii nr.418/2004 privind statutul profesional specific al medicului de medicină a muncii ( PLX 868/2006), adoptat de Senat în şedinţa din 9 noiembrie 2006 şi  trimis Comisiei pentru sănătate şi familie pentru examinare, în fond,  în procedură obişnuită, cu adresa  nr.PLX 868 din 13 noiembrie 2006, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 868/29.11.2006 , avizul Comisiei pentru muncă şi protecţie socială nr.27/639/23.11.2006, avizul Consiliului Legislativ nr.701/15.05.2006, precum şi punctul de vedere al guvernului nr.1919/21.06.2006.
În raport de obiectul şi conţinutul său, proiectul de lege  face parte din categoria legilor organice în conformitate cu prevederile art.73 alin.(3) din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM                                                 

Parlamentul  României

Camera  Deputaţilor
Comisia pentru Sănătate  şi Familie
                                                                                         Nr. 28/48/ 15 februarie 2007                                                                                                    

R A P O R T 

asupra proiectului de Lege pentru modificarea şi completarea Legii nr.418/ 2004 privind 
statutul profesional specific al medicului de medicină a muncii ( PLX 868/2006)
1. Cu adresa nr.PLX  868 din 13 noiembrie 2006, Comisia pentru sănătate şi familie a fost sesizată cu dezbaterea, în fond, în procedură obişnuită, a proiectului de Lege pentru modificarea şi completarea Legii nr.418/2004 privind statutul profesional specific al medicului de medicină a muncii ( PLX 868/2006), adoptat de către Senat în şedinţa din 9 noiembrie 2006 .

 La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 868/29.11.2006 , avizul Comisiei pentru muncă şi protecţie socială nr.27/639/23.11.2006, avizul Consiliului Legislativ nr.701/15.05.2006, precum şi punctul de vedere al guvernului nr.1919/21.06.2006.

Proiectul de lege are ca obiect de reglementare modificarea şi completarea Legii nr.418 din 18 octombrie 2004 privind statutul profesional specific al medicului de medicina muncii, în sensul precizării atribuţiilor medicului de medicină din secţiile  , compartimentele de medicina muncii/boli profesionale şi cabinetele de medicina muncii din ambulatoriul de 

specialitate aflate în subordinea spitalelor, precum şi eliminarea prevederilor referitoare la obligaţia pe care o au medicii specialişti care au competenţa în medicina de întreprindere de a efectua stagiul de pregătire în cea de-a doua specialitate de medicina muncii şi a promova examenul până la data de 31 decembrie 2007 .
Având în vedere cele menţionate, comisia propune  Plenului Camerei Deputaţilor spre dezbatere şi adoptare proiectul de lege care face obiectul raportului  .

2. Proiectul de lege face parte din  categoria legilor organice, potrivit prevederilor articolului 73 alin.(3) din Constituţia României, republicată.

3. La lucrările Comisiei pentru sănătate şi familie  din data de 15.02.2007 au participat 15 deputaţi, neînregistrându-se absenţi .

Raportul comisiei  a fost adoptat în unanimitate  .

 4.Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat , este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text act normativ de bază
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____
	Titlul legii

“Lege pentru modificarea şi completarea Legii nr.418/2004 privind statutul profesional specific al medicului de medicină a muncii” 

	Nemodificat 

	

	2.
	___
	Articol unic

„Articol unic. – Legea nr.418/2004 privind statutul profesional specific al medicului de medicină a muncii, publicată în Monitorul Oficial al României , Partea I, nr.998 din 29 octombrie 2004, se modifică şi se completează după cum urmează :”


	Nemodificat 
	

	3.
	Art.43
“Art.43. – (1) În oraşele reşedinţă de judeţ se organizează secţii sau compartimente de medicină a muncii şi boli profesionale, în funcţie de datele de morbiditate şi mortalitate prin boli profesionale şi ale expunerii la factorii de risc profesionali, la propunerea direcţiilor de sănătate publică şi aprobarea Ministerului Sănătăţii .
(2) Secţiile şi compartimentele de medicină a muncii şi boli profesionale prevăzute la alin.(1) se află în subordinea spitalelor.”

___
	Pct.1

“1. La articolul 43, după alineatul (2) se introduce un alineat nou, alin.(3), cu următorul cuprins:

„(3) Medicii de medicină a muncii din secţiile, clinicile, compartimentele de medicină a muncii/boli profesionale şi cabinetele de medicină a muncii din ambulatoriul de specialitate aflate în subordinea spitalelor desfăşoară activităţi profilactice, diagnostice, curative şi de recuperare a bolilor profesionale şi legate de profesiune pe perioada internării şi după, precum şi alte activităţi de reabilitare medicală şi dispensarizare şi prescriu recomandări care includ tratamente medicale.”
	1. După alineatul (2) al articolului 43 se introduce un nou alineat, alin.(3), cu următorul cuprins:

„(3) Medicii de medicină a muncii din secţiile, clinicile, compartimentele de medicină a muncii/boli profesionale şi cabinetele de medicină a muncii din ambulatoriul de specialitate aflate în subordinea spitalelor, desfăşoară activităţi profilactice, diagnostice, curative şi de reabilitare medicală în caz de boli profesionale, boli legate de profesie şi boli asociate pe perioada internării şi după, precum şi alte activităţi de reabilitare medicală şi dispensarizare şi prescriu recomandări care includ tratamente medicale.”
	Pentru respectarea normelor de tehnică legislativă.

Nu se poate trata numai boala profesională sau boala legată de profesie, trebuie tratat bolnavul, adică în contextul afecţiunilor profesionale şi neprofesionale.

În legislaţie este menţionat termenul de reabilitare medicală ( reabilitare medicală – totalitatea serviciilor medicale definite în conformitate cu art.23 din Legea nr.346/2002, cu modificările şi completările ulterioare, şi care se regăsesc în pachetul de servicii medicale de bază prevăzut în Contractul-cadru privind condiţiile acordării asistenţei medicale în cadrul sistemului de asigurări sociale de sănătate şi în lista serviciilor medicale acordate în unităţile sanitare cu personalitate juridică, destinate în exclusivitate recuperării capacităţii de muncă şi înlăturării deficienţelor cauzate de accidente de muncă şi boli profesionale: Normele metodologice de aplicare a Legii nr.346/2002 şi nu cel de recuperare.

	4.
	Art.46 alin.(1)
“Art.46. – (1) Postul de medic de medicină a muncii poate fi ocupat prin concurs, organizat în condiţiile legii, şi de către medicul specialist care are competenţă în medicina de întreprindere, până la data de 31 decembrie 2007. Acesta are obligaţia de a efectua stagiul de pregătire în cea de-a doua specialitate de medicină a muncii şi de a promova examenul de specialist în medicină a muncii, până la data menţionată, în caz contrar nemaiputând fi menţinut în post.”


	Pct.2

“2. La articolul 46, alineatul (1) se abrogă.”


	Nemodificat 
	



În urma dezbaterilor care au avut loc nu au fost înregistrate amendamente respinse .

PREŞEDINTE,
ACAD.PROF.UNIV.DR.MIRCEA IFRIM 

